Komission asetus (EY) N:o 2335/2003, annettu 30 päivänä joulukuuta 2003, asetuksesta (EY) N:o 2402/96 poikkeamisesta vuonna 2004 maniokkitärkkelyksen tariffikiintiöiden osalta



Virallinen lehti nro L 346 , 31/12/2003 s. 0017 - 0018



Komission asetus (EY) N:o 2335/2003, annettu 30 päivänä joulukuuta 2003, asetuksesta (EY) N:o 2402/96 poikkeamisesta vuonna 2004 maniokkitärkkelyksen tariffikiintiöiden osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96(1) ja erityisesti sen 1 artiklan 1 kohdan, ottaa huomioon Thaimaan kanssa käytyjen GATT-sopimuksen XXIII artiklan mukaisten neuvottelujen tulosten hyväksymisestä 13 päivänä toukokuuta 1996 tehdyn neuvoston päätöksen 96/317/EY(2) ja erityisesti sen 3 artiklan, sekä katsoo seuraavaa: (1) Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian tuottajiin olisi sovellettava bataattien ja maniokkitärkkelyksen vuotuisten tariffikiintiöiden avaamisesta ja hallinnosta 17 päivänä joulukuuta 1996 annetun komission asetuksen (EY) N:o 2402/96(3) säännöksiä. (2) Markkinoiden vääristymisen välttämiseksi maniokkitärkkelyksen vuotuiset tuontikiintiöt on asetuksesta (EY) N:o 2402/96 poiketen vuonna 2004 tarpeen jakaa kahteen osakiintiöön. (3) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Poiketen siitä, mitä asetuksen (EY) N:o 2402/96 1 artiklan 3 kohdassa säädetään, mainitussa artiklassa tarkoitettu vuotuinen tariffikiintiö, jonka mukaisesti yhteisöön voi tuoda 10000 tonnia maniokkitärkkelystä, jaetaan vuonna 2004 kahteen osakiintiöön tämän asetuksen liitteessä olevan A kohdan mukaisesti. 2. Poiketen siitä, mitä asetuksen (EY) N:o 2402/96 1 artiklan 4 kohdassa säädetään, mainitussa artiklassa tarkoitettu yksipuolinen vuotuinen lisätariffikiintiö, jonka mukaisesti yhteisöön voi tuoda 10500 tonnia maniokkitärkkelystä ja josta 10000 tonnia on varattu Thaimaalle, jaetaan vuonna 2004 kahteen osakiintiöön tämän asetuksen liitteessä olevan B kohdan mukaisesti. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä joulukuuta 2003. Komission puolesta Franz Fischler Komission jäsen (1) EYVL L 146, 20.6.1996, s. 1. (2) EYVL L 122, 22.5.1996, s. 15. (3) EYVL L 327, 18.12.1996, s. 14. LIITE Vuotuisten maniokkitärkkelyksen tuontikiintiöiden jakaminen osakiintiöihin vuonna 2004 A. Asetuksen (EY) N:o 2402/96 1 artiklan 3 kohdassa säädetty maniokkitärkkelyksen vuotuinen tariffikiintiö, jonka mukaisesti yhteisöön voi tuoda 10000 tonnia maniokkitärkkelystä, jaetaan vuonna 2004 seuraavasti: - 1 päivän tammikuuta ja 30 päivän huhtikuuta 2004 välinen jakso: 3333 tonnia - 1 päivän toukokuuta ja 31 päivän joulukuuta 2004 välinen jakso: 6667 tonnia. B. Asetuksen (EY) N:o 2402/96 1 artiklan 4 kohdassa säädetty maniokkitärkkelyksen yksipuolinen vuotuinen lisätariffikiintiö, jonka mukaisesti yhteisöön voi tuoda 10500 tonnia maniokkitärkkelystä ja josta 10000 tonnia on varattu Thaimaalle, jaetaan vuonna 2004 seuraavasti: >TAULUKON PAIKKA>